Dodekaedras
Geometrijoje dodekaedras (gr. δωδεκάεδρον, δώδεκα = dōdeka 'dvylika' + ἕδρα = hédra 'pagrindas', 'atrama', 'siena') – briaunainis, turintis dvylika plokščių sienų. Daugiausiai žinomas yra taisyklingas dodekaedras, kuris yra vienas Platono kūnų, ir sudarytas iš dvylikos taisyklingųjų penkiakampių. Piritoedras yra netaisyklingas penkiakampis dodekaedras, kurio topologija yra tokia pat kaip taisyklingojo, bet jam būdinga kitokia, piritoedrinė simetrija. Rombinis dodekaedras yra oktaedrinės simetrijos. Yra didelė įvairovė kitokių dodekaedrų.